Εκπαιδευτικά Προγράμματα Κατάρτισης προσωπικού επιχειρήσεων τροφίμων
Καθορισμός όρων και προϋποθέσεων εκπόνησης
έγκρισης και υλοποίησης προγραμμάτων κατάρτισης του προσωπικού των επιχειρήσεων τροφίμων
Αίτημα Έγκρισης και Εγγραφής στο Αρχείο Εγκεκριμένων Φορέων Υλοποίησης Προγραμμάτων Υποχρεωτικής Κατάρτισης του ΕΦΕΤ
Οι φορείς υλοποίησης προγραμμάτων που περιγράφονται στο Άρθρο 4, της Υ.Α. 110581/2025 (ΦΕΚ Β 2161), προκειμένου να υλοποιούν προγράμματα υποχρεωτικής κατάρτισης του ΕΦΕΤ, υποβάλλουν αίτημα έγκρισης εγγραφής τους σύμφωνα με προτυποποιημένο έντυπο (βλ. και Παράρτημα Ι της παραπάνω ΥΑ) μέσω ψηφιακής εφαρμογής του Ολοκληρωμένου Πληροφοριακού Συστήματος του ΕΦΕΤ (ΟΠΣ-ΕΦΕΤ). Το αίτημα υποβάλλεται στην Διεύθυνση Διοικητικών και Οικονομικών Υπηρεσιών του ΕΦΕΤ και εγκρίνεται ή δεν εγκρίνεται με απόφαση του ΔΣ του ΕΦΕΤ. Στην περίπτωση έγκρισής τους απονέμεται σε κάθε εγκεκριμένο φορέα μοναδικός κωδικός έγκρισης εγγραφής του και καταχωρείται στο Αρχείο Εγκεκριμένων Φορέων του ΕΦΕΤ. Ο φορέας υλοποίησης που δεν εγκρίθηκε η εγγραφή του στο Αρχείο Εγκεκριμένων Φορέων του ΕΦΕΤ, θα πρέπει να υποβάλλει νέο αίτημα εγγραφής του.
Σύμφωνα με το άρθρο 4 της ΥΑ 110581/2025 (Β 2161) φορείς υλοποίησης προγραμμάτων υποχρεωτικής κατάρτισης για το προσωπικό των επιχειρήσεων τροφίμων είναι: α) τα Πιστοποιημένα Κέντρα Δια Βίου Μάθησης βάσει του ν.4763/2020 (Α254) β) οι επαγγελματικοί φορείς, τα επιμελητήρια και τα κλαδικά σωματεία γ) τα εκπαιδευτικά ιδρύματα, οι εκπαιδευτικοί και άλλοι Δημόσιοι Οργανισμοί και δ) οι ίδιες οι επιχειρήσεις για το προσωπικό τους.
Προκειμένου ο φορέας υλοποίησης προγραμμάτων υποχρεωτικής κατάρτισης για το προσωπικό των επιχειρήσεων τροφίμων που αναφέρεται στο άρθρο 4 της ΥΑ 110581/2025 (Β΄ 2161) να διενεργήσει ένα πρόγραμμα κατάρτισης, θα πρέπει να είναι εγγεγραμμένος στο αντίστοιχο Αρχείο του ΕΦΕΤ και να έχει αποκτήσει μοναδικό κωδικό έγκρισης εγγραφής.
Η δαπάνη για την συμμετοχή σε προγράμματα υποχρεωτικής κατάρτισης στη περίπτωση των εργαζομένων βαρύνει τις επιχειρήσεις στις οποίες αυτοί απασχολούνται. Η δαπάνη για την συμμετοχή σε πρόγραμμα κατάρτισης στη περίπτωση μη εργαζομένων βαρύνει τους ίδιους. Οι άνεργοι δωδεκάμηνης (12) και πλέον συνεχούς ανεργίας (≥12) μπορούν να συμμετέχουν δωρεάν και μέχρι του ποσοστού 10% του αριθμού των συμμετεχόντων σε ένα πρόγραμμα, προσκομίζοντας πρόσφατη Βεβαίωση της Δημόσιας Υπηρεσίας Απασχόλησης (Δ.ΥΠ.Α πρώην ΟΑΕΔ).
Οι φορείς υλοποίησης προγραμμάτων κατάρτισης επιλέγουν εκπαιδευτές από το Μητρώο Εκπαιδευτών Προσωπικού Επιχειρήσεων Τροφίμων του ΕΦΕΤ (Υπομητρώο Α) και για κάθε πρόγραμμα ορίζονται οι αναπληρωτές τους. Το πρόγραμμα κατάρτισης υλοποιείται σύμφωνα με το εκπαιδευτικό υλικό που εκπονείται από τον ΕΦΕΤ.
Τα προγράμματα υποχρεωτικής κατάρτισης διεξάγονται είτε μέσω τηλεκατάρτισης, είτε στις εγκαταστάσεις των φορέων υλοποίησης, είτε σε κατάλληλα διαμορφωμένη αίθουσα. Οι μη πιστοποιημένοι από τον ΕΟΠΠΕΠ φορείς υλοποίησης τηρούν τις προδιαγραφές ως προς τον κτιριακό, τεχνικό και εκπαιδευτικό εξοπλισμό, όπως ορίζονται στο άρθρο 6 της ΥΑ 110581/2025 (Β΄ 2161).
Στο πλαίσιο εφαρμογής του ν. 4763/2020 (Α΄ 254) και της υπ αριθ. 141267/Κ6/τ.Β/ΦΕΚ 5159/05-11-2021 Απόφασης του Γενικού Γραμματέα Επαγγελματικής Εκπαίδευσης Κατάρτισης Δια Βίου Μάθησης και Νεολαίας του Υπουργείου Παιδείας και Θρησκευμάτων από τις 30-11-2021 τα Κέντρα Δια Βίου Μάθησης επιπέδου (1) και (2) αντικαθίστανται με τα Κέντρα Δια Βίου Μάθησης (Κ.Δ.Β.Μ.) (άρθρα 65, παρ. 1 & 2 και 169 παρ. 17). Συνεπώς τα Κέντρα Δια Βίου Μάθησης επιπέδου (1) και (2) προκειμένου να λάβουν έγκριση από τον ΕΦΕΤ για την υλοποίηση προγραμμάτων υποχρεωτικής κατάρτισης προσωπικού επιχειρήσεων τροφίμων, προσκομίζουν μαζί με το αίτημα έγκρισης υλοποίησης προγράμματος κατάρτισης και τις σχετικές Αποφάσεις τροποποίησης των αδειών λειτουργίας τους σε Κ.Δ.Β.Μ., σύμφωνα με τις διατάξεις των άρθρων 53 και 16917 του ν. 4763/2020 (Α΄ 254).
Για την χορήγηση δικαιώματος συμμετοχής σε εξετάσεις αξιολόγησης των τελικώς καταρτιζόμενων ενός εκπαιδευτικού προγράμματος, ο φορέας υλοποίησης υποβάλλει στην Διεύθυνση Διοικητικών & Οικονομικών Υπηρεσιών του ΕΦΕΤ τα σχετικά έντυπα που τεκμηριώνουν την ολοκλήρωση του προγράμματος, καθώς και αποδεικτικό κατάθεσης σε λογαριασμό του ΕΦΕΤ του σχετικού χρηματικού ποσού και τα οποία ελέγχονται από την παραπάνω αρμόδια Διεύθυνση. (άρθρο 10, παρ. 7 και 8 της ΥΑ 110581/2025, Β΄ 2161).
Η διαδικασία αφορά στο πλαίσιο κατάρτισης του προσωπικού των επιχειρήσεων τροφίμων με τον καθορισμό όρων και προϋποθέσεων εκπόνησης και έγκρισης προγραμμάτων υποχρεωτικής κατάρτισης για την διασφάλιση της ποιότητας και της ασφάλειας των παραγόμενων προϊόντων και της προστασίας του καταναλωτή σε όλα τα στάδια της τροφικής αλυσίδας των τροφίμων.
Για την υλοποίηση προγραμμάτων υποχρεωτικής κατάρτισης του προσωπικού των επιχειρήσεων τροφίμων προβλέπεται χρηματικό ποσό τριάντα ευρώ (30 €) και καταβάλλεται στον ΕΦΕΤ για κάθε καταρτισθέντα από τον φορέα υλοποίησης μετά την ολοκλήρωση του προγράμματος.
Αίτημα Υλοποίησης Προγράμματος Υποχρεωτικής Κατάρτισης
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Οι εκπαιδευτές του Μητρώου Εκπαιδευτών του ΕΦΕΤ (Υπομητρώο Α) που είναι δημόσιοι υπάλληλοι και συμμετέχουν σε προγράμματα κατάρτισης προσωπικού επιχειρήσεων τροφίμων θα πρέπει να έχουν εξασφαλίσει άδεια άσκησης ιδιωτικού έργου με αμοιβή.
Αντίγραφο του αιτήματος της επιχείρησης που ενδιαφέρεται να καταρτίσει το προσωπικό της προς τον φορέα υλοποίησης.
Πιστοποιητικό διαπίστευσης κέντρου επαγγελματικής κατάρτισης.
Απόφαση τροποποίησης άδειας λειτουργίας σε Κ.Δ.Β.Μ. σύμφωνα με τις διατάξεις του ν.4763/2020 (ΦΕΚ Α 254) άρθρα 53 και 169 παρ.17.
Αποδεικτικό κατάθεσης σε τραπεζικό λογαριασμό του ΕΦΕΤ χρηματικού ποσού που αντιστοιχεί στο σύνολο των καταρτισθέντων.
Ο φορέας υλοποίησης προγραμμάτων υποχρεωτικής κατάρτισης που έχει εγγραφεί στο Αρχείο Εγκεκριμένων Φορέων του ΕΦΕΤ και του έχει απονεμηθεί μοναδικός κωδικός έγκρισης εγγραφής μπορεί να υποβάλλει αίτημα έγκρισης υλοποίησης προγράμματος υποχρεωτικής κατάρτισης προς τη Διεύθυνση Διοικητικών και Οικονομικών Υπηρεσιών του ΕΦΕΤ, με όλα τα στοιχεία που καθορίζονται στο άρθρο 10 της ΥΑ 110581/2025 (Β΄ 2161) και σύμφωνα με το προτυποποιημένο έντυπο του Παραρτήματος ΙΙ της ίδιας ΥΑ. Το αίτημα έγκρισης υλοποίησης προγράμματος υποχρεωτικής κατάρτισης υποβάλλεται μέσω ψηφιακής εφαρμογής του Ολοκληρωμένου Πληροφοριακού Συστήματος του ΕΦΕΤ (ΟΠΣ-ΕΦΕΤ) τουλάχιστον είκοσι (20) ημερολογιακές ημέρες πριν την έναρξη του προγράμματος. Κάθε αίτημα έγκρισης προγράμματος υποχρεωτικής κατάρτισης αφορά στην υλοποίηση ενός συγκεκριμένου προγράμματος.
Ο φορέας υλοποίησης προγράμματος κατάρτισης, συνημμένα με το αίτημα έγκρισης υλοποίησης του προγράμματος υποχρεωτικής κατάρτισης, υποβάλλει και υπεύθυνες δηλώσεις αποδοχής της συμμετοχής των εκπαιδευτών, το περιεχόμενο των οποίων ως προς του όρους και προϋποθέσεις για την συμμετοχή τους περιγράφεται στο προτυποποιημένο έντυπο του Παραρτήματος IV της ΥΑ 110581/2025, Β΄ 2161. Ανάλογες υπεύθυνες δηλώσεις συνημμένα υποβάλλουν οι φορείς υλοποίησης και για την συμμετοχή των αναπληρωτών εκπαιδευτών στο πρόγραμμα κατάρτισης σύμφωνα με το προτυποποιημένο έντυπο του Παραρτήματος V της παραπάνω ΥΑ.
Η άδεια άσκησης ιδιωτικού έργου με αμοιβή εκπαιδευτών δημοσίων υπαλλήλων συνυποβάλλεται με τα υπόλοιπα δικαιολογητικά από τον υπεύθυνο του φορέα υλοποίησης προγράμματος κατάρτισης και αιτείται έγκριση του συγκεκριμένου προγράμματος κατάρτισης από τον ΕΦΕΤ.
Ο φορέας υλοποίησης του προγράμματος κατάρτισης υποβάλλει μεταξύ των άλλων δικαιολογητικών και το αίτημα της επιχείρησης προς αυτόν για την κατάρτιση του προσωπικού της, στο οποίο θα αναφέρονται οι δραστηριότητες της επιχείρησης και τα στοιχεία των καταρτιζόμενων υπαλλήλων της.
Ο φορέας υλοποίησης προγραμμάτων κατάρτισης μεταξύ των άλλων δικαιολογητικών για την έγκριση υλοποίησης του προγράμματος κατάρτισης υποβάλλει ονομαστικό πίνακα ανά καταρτιζόμενο και την επιχείρηση, εφόσον εργάζεται, σύμφωνα με το προτυποποιημένο έντυπο του Παραρτήματος IV της ΥΑ 110581/2025, Β΄ 2161. Ο πίνακας καταρτιζομένων μπορεί να τροποποιείται για μια (1) μόνο φορά και το αργότερο έως έξι (6) ημέρες πριν την έναρξη υλοποίησης του προγράμματος με τα σχετικά παραστατικά και πριν την έγκριση του προγράμματος. Ο αριθμός καταρτιζομένων κάθε προγράμματος υποχρεωτικής κατάρτισης δεν πρέπει να υπερβαίνει τα 25 άτομα.
Ο φορέας υλοποίησης προγραμμάτων κατάρτισης υποβάλλει μεταξύ των άλλων δικαιολογητικών για την έγκριση του προγράμματος κατάρτισης και πιστοποιητικό διαπίστευσης, εφόσον πρόκειται για διαπιστευμένο κέντρο επαγγελματικής κατάρτισης.
Αφορά τα Κέντρα Δια Βίου Μάθησης επιπέδου (1) και (2) που αντικαθίστανται με τα Κέντρα Δια Βίου Μάθησης (Κ.Δ.Β.Μ.) (άρθρα 65, παρ. 1 & 2 και 169 παρ. 17 του ν. 4763/2020 Α΄ 254).
Ο φορέα υλοποίησης του προγράμματος κατάρτισης αποστέλλει στη Διεύθυνση Διοικητικών & Οικονομικών Υπηρεσιών εντός δέκα (10) ημερολογιακών ημερών από την ολοκλήρωση του προγράμματος τα πρωτότυπα παρουσιολόγια των καταρτισθέντων στο πρόγραμμα κατάρτισης. Σε περίπτωση υλοποίησης του προγράμματος με τηλεκατάρτιση η παρουσία των συμμετεχόντων θα τεκμηριώνεται με την αποστολή printscreen με τους συμμετέχοντες.
Ο φορέα υλοποίησης του προγράμματος κατάρτισης αποστέλλει στη Διεύθυνση Διοικητικών & Οικονομικών Υπηρεσιών του ΕΦΕΤ εντός δέκα (10) ημερολογιακών ημερών από την ολοκλήρωση του προγράμματος κατάρτισης τον ονομαστικό πίνακα των τελικώς καταρτισθέντων (Παράρτημα VI της ΥΑ 110581/2025, Β΄ 2161).
Ο φορέας υλοποίησης προγράμματος κατάρτισης εντός δέκα (10) ημερολογιακών ημερών μετά την ολοκλήρωση του προγράμματος κατάρτισης αποστέλλει στη Διεύθυνση Διοικητικών & Οικονομικών Υπηρεσιών του ΕΦΕΤ το αποδεικτικό κατάθεσης σε τραπεζικό λογαριασμό του ΕΦΕΤ του σχετικού χρηματικού ποσού που αντιστοιχεί σε τριάντα ευρώ (30 €) ανά καταρτισθέντα όπως έχει καθορισθεί με απόφαση του Δ.Σ. του ΕΦΕΤ.
Ενιαίο Πλαίσιο Υποχρεωτικής Κατάρτισης του Προσωπικού επιχειρήσεων Τροφίμων
Αίτηση εγγραφής φορέα υλοποίησης προγραμμάτων υποχρεωτικής κατάρτισης
Αίτηση έγκρισης προγράμματος υποχρεωτικής κατάρτισης
Διεύθυνση Διοικητικών και Οικονομικών Υπηρεσιών, Τμήμα Διαχείρισης Ανθρώπινου Δυναμικού
Τα προγράμματα κατάρτισης του προσωπικού των επιχειρήσεων τροφίμων αρμοδιότητας του ΕΦΕΤ υλοποιούνται σύμφωνα με τον Κανονισμό (ΕΚ) 852/2004 "για την υγιεινή των τροφίμων". Οι υπεύθυνοι των επιχειρήσεων τροφίμων εξασφαλίζουν α) την κατάρτιση όσων χειρίζονται τρόφιμα στην επιχείρηση τους σχετικά με την υγιεινή των τροφίμων ανάλογα με τις εκτελούμενες εργασίες, β) την κατάλληλη εκπαίδευση στην εφαρμογή των αρχών HACCP όσων είναι υπεύθυνοι για την κατάρτιση και τήρηση της σχετικής διαδικασίας, όπως αναφέρεται στο άρθρο 5 παρ. 1 του Κανονισμού και γ) τη συμμόρφωση με τις απαιτήσεις του εθνικού δικαίου σχετικά με τα εκπαιδευτικά προγράμματα όσων απασχολούνται στην αλυσίδα των τροφίμων. Από την υποχρεωτική κατάρτιση εξαιρείται το προσωπικό το οποίο διαθέτει έγκυρο και επίσημα αναγνωρισμένο από κρατικό φορέα τίτλο σπουδών, ΑΕΙ, ΤΕΙ, Τεχνικών & Επαγγελματικών Σχολών, ή αναγνωρισμένο ισότιμο τίτλο του εξωτερικού από τους οποίους προκύπτει ότι ο εργαζόμενος είναι επαρκώς καταρτισμένος σε θέματα υγιεινής και ασφάλειας τροφίμων. Οι επιχειρήσεις τροφίμων που υποχρεούνται σε πλήρη ανάπτυξη συστήματος HACCP μπορούν ή να εφαρμόσουν προγράμματα υποχρεωτικής κατάρτισης του ΕΦΕΤ ή να αναπτύξουν προγράμματα κατάρτισης προσωπικού κατάλληλα για το είδος και το μέγεθος της επιχείρησης σύμφωνα με το σύστημα HACCP που εφαρμόζουν. Η επιχείρηση οφείλει να τεκμηριώνει την κατάρτιση του προσωπικού της μέσω τήρησης κατάλληλων αρχείων εκπαίδευσης, τα οποία επιθεωρούνται στο πλαίσιο του επισήμου ελέγχου σύμφωνα με τους Κανονισμούς (ΕΕ) 852/2004 και 625/2017. Τα προγράμματα υποχρεωτικής κατάρτισης υλοποιούνται από φορείς υπό τους όρους και προϋποθέσεις της ΥΑ 110581/2025 (ΦΕΚ Β 2161), αφορούν γενικά θέματα υγιεινής και ασφάλειας τροφίμων και έχουν διάρκεια τουλάχιστον οκτώ (8) ώρες. Οι επιχειρήσεις τροφίμων που υποχρεούνται σε πλήρη ανάπτυξη HACCP, μπορούν να υλοποιούν οι ίδιες εκπαιδευτικά προγράμματα σε θέματα υγιεινής, ασφάλειας, παραγωγής, ελέγχου και διασφάλισης ποιότητας κατά παρέκκλιση της ΥΑ 110581/2025 (ΦΕΚ Β 2161) και με διάρκεια τουλάχιστον είκοσι (20) ώρες. Το περιεχόμενο των προγραμμάτων υποχρεωτικής κατάρτισης καθορίζεται με απόφαση του ΔΣ του ΕΦΕΤ και τροποποιείται όποτε κρίνεται αναγκαίο.
Ενιαίος Φορέας Ελέγχου Τροφίμων, άλλες ρυθμίσεις θεμάτων αρμοδιότητας Υπουργείου Ανάπτυξης και άλλες διατάξεις.
Οργανισμός Ενιαίου Φορέα Ελέγχου Τροφίμων.
για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου.
Θέσπιση ενιαίου πλαισίου υποχρεωτικής κατάρτισης του προσωπικού επιχειρήσεων τροφίμων, καθορισμός όρων και προϋποθέσεων εκπόνησης, έγκρισης και υλοποίησης προγραμμάτων κατάρτισης.
Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης, ενσωμάτωση στην ελληνική νομοθεσία της Οδηγίας (ΕΕ) 2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο αναλογικότητας πριν από τη θέσπιση νέας νομοθετικής κατοχύρωσης των επαγγελμάτων (EE L 173), κύρωση της Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις.
Καθορισμός όρων, προϋποθέσεων και διαδικασίας για τη χορήγηση, την τροποποίηση, τη μεταβίβαση και την ανανέωση άδειας Κέντρου Δια Βίου Μάθησης (Κ.Δ.Β.Μ.) σε φυσικά, νομικά πρόσωπα και ενώσεις προσώπων.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Οι φορείς υλοποίησης προγραμμάτων κατάρτισης που περιγράφονται στο άρθρο 4, της ΥΑ 110581/2025 (ΦΕΚ Β 2161), προκειμένου να υλοποιούν προγράμματα υποχρεωτικής κατάρτισης του ΕΦΕΤ, υποβάλλουν αίτημα έγκρισης εγγραφής τους μέσω ψηφιακής εφαρμογής του Ολοκληρωμένου Πληροφοριακού Συστήματος του ΕΦΕΤ (ΟΠΣ-ΕΦΕΤ). Παράρτημα Ι ΥΑ 110581/2025 (ΦΕΚ Β 2161).
Η Διεύθυνση Διοικητικών & Οικονομικών Υπηρεσιών του ΕΦΕΤ αξιολογεί τα αιτήματα των φορέων υλοποίησης προγραμμάτων υποχρεωτικής κατάρτισης για την έγκριση ή μη εγγραφής τους στο αρχείο εγκεκριμένων φορέων και συντάσσει σχετική εισήγηση προς το ΔΣ του ΕΦΕΤ.
Με απόφαση του ΔΣ του ΕΦΕΤ, μετά από εισήγηση της Διεύθυνσης Διοικητικών και Οικονομικών Υπηρεσιών εγκρίνεται ή δεν εγκρίνεται η εγγραφή των φορέων υλοποίησης προγραμμάτων κατάρτισης και στην περίπτωση έγκρισής τους, απονέμεται σε κάθε εγκεκριμένο φορέα μοναδικός κωδικός έγκρισης εγγραφής στο Αρχείο Εγκεκριμένων Φορέων του ΕΦΕΤ.
Η Διεύθυνση Διοικητικών & Οικονομικών Υπηρεσιών ενημερώνει τον φορέα υλοποίησης προγραμμάτων κατάρτισης για την έγκριση της εγγραφής του στο Αρχείο Εγκεκριμένων Φορέων του ΕΦΕΤ και την απόδοση του μοναδικού κωδικού έγκρισης μέσω μηνύματος ηλεκτρονικού ταχυδρομείου.
Η Διεύθυνση Διοικητικών & Οικονομικών Υπηρεσιών ενημερώνει τον φορέα υλοποίησης προγραμμάτων κατάρτισης για την μη έγκριση εγγραφής του στο Αρχείο Εγκεκριμένων Φορέων μέσω μηνύματος ηλεκτρονικού ταχυδρομείου.
Ο κάθε φορέας υλοποίησης προγραμμάτων κατάρτισης που έχει εγγραφεί στο Αρχείο Εγκεκριμένων Φορέων του ΕΦΕΤ και του έχει απονεμηθεί μοναδικός κωδικός έγκρισης εγγραφής του, έχει τη δυνατότητα να υποβάλλει αίτημα έγκρισης υλοποίησης προγράμματος υποχρεωτικής κατάρτισης. Το αίτημα απευθύνεται προς το Τμήμα Διαχείρισης Ανθρώπινου Δυναμικού της Διεύθυνσης Διοικητικών και Οικονομικών Υπηρεσιών του ΕΦΕΤ, μέσω ψηφιακής εφαρμογής του ΟΠΣ-ΕΦΕΤ.
Το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών του ΕΦΕΤ ελέγχει την πληρότητα του αιτήματος έγκρισης υλοποίησης του προγράμματος κατάρτισης και εγκρίνει την υλοποίηση του το νωρίτερο έως πέντε (5) εργάσιμες ημέρες πριν την έναρξη του προγράμματος. Χορηγείται στον φορέα υλοποίησης ένας μοναδικός αριθμός έγκρισης που περιλαμβάνει τον κωδικό έγκρισης του φορέα και τον αριθμό του εγκριθέντος προγράμματος.
Το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών του ΕΦΕΤ ενημερώνει τον φορέα υλοποίησης του προγράμματος κατάρτισης για την έγκριση του αιτήματος υλοποίησης του προγράμματος κατάρτισης μέσω μηνύματος ηλεκτρονικού ταχυδρομείου.
Το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών του ΕΦΕΤ ενημερώνει τον φορέα υλοποίησης του προγράμματος κατάρτισης για την μη έγκριση του αιτήματος υλοποίησης του προγράμματος κατάρτισης μέσω μηνύματος ηλεκτρονικού ταχυδρομείου.
Η υλοποίηση των προγραμμάτων υποχρεωτικής κατάρτισης του προσωπικού των επιχειρήσεων τροφίμων διεξάγεται από τους φορείς υλοποίησης σύμφωνα με τις προδιαγραφές κατάρτισης και την διαδικασία που ορίζονται από την ΥΑ 110581/2025 ΦΕΚ Β 2161 μετά την έγκριση τους από την Διεύθυνση Διοικητικών & Οικονομικών Υπηρεσιών του ΕΦΕΤ.
Εντός πέντε (5) εργάσιμων ημερών από την υλοποίηση του προγράμματος κατάρτισης οι φορείς υλοποίησης υποβάλλουν στην Διεύθυνση Διοικητικών & Οικονομικών Υπηρεσιών του ΕΦΕΤ επικαιροποιημένο Πίνακα Καταρτισθέντων, όπου επιβεβαιώνεται η παρακολούθηση του προγράμματος για κάθε ένα από τους καταρτιζόμενους (βλ. άρθρο 10 και Παράρτημα VI της ΥΑ 110581/2025 ΦΕΚ Β 2161). Εντός δέκα (10) ημερολογιακών ημερών από την ολοκλήρωση του προγράμματος αποστέλλονται στην Διεύθυνση Διοικητικών & Οικονομικών Υπηρεσιών του ΕΦΕΤ τα πρωτότυπα παρουσιολόγια (γραπτή μορφή) και ο κατάλογος των τελικών καταρτισθέντων (γραπτή και ηλεκτρονική μορφή), καθώς και το αποδεικτικό κατάθεσης σε τραπεζικό λογαριασμό του ΕΦΕΤ του σχετικού χρηματικού ποσού.
Το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών ελέγχει τα δικαιολογητικά που επιβεβαιώνουν την ολοκλήρωση του προγράμματος κατάρτισης και παρέχει το δικαίωμα στους τελικώς καταρτισθέντες να συμμετέχουν σε εξετάσεις αξιολόγησης.
Με την έναρξη των εξετάσεων το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών ενημερώνει με μήνυμα ηλεκτρονικού ταχυδρομείου α) τον φορέα υλοποίησης του προγράμματος κατάρτισης για την έναρξη της εξέτασης και β) κάθε καταρτιζόμενο με ένα μοναδικό ηλεκτρονικό σύνδεσμο (link) για την εξέταση του.
Ο εξεταζόμενος χρησιμοποιώντας τον μοναδικό ηλεκτρονικό σύνδεσμο (link) για την εξέταση του, που παρέχεται από την Διεύθυνση Διοικητικών και Οικονομικών Υπηρεσιών του ΕΦΕΤ μέσω της ηλεκτρονικής εφαρμογής του ΟΠΣ_ΕΦΕΤ, εισέρχεται στην εφαρμογή ηλεκτρονικής εξέτασης (e-exam) στο ΟΠΣ-ΕΦΕΤ και ακολουθεί τα βήματα που απαιτεί η εφαρμογή.
Μετά την συμμετοχή στις εξετάσεις αξιολόγησης οι επιτυχόντες καταρτισθέντες λαμβάνουν μέσω της ηλεκτρονικής εφαρμογής των εξετάσεων και με ηλεκτρονικό ταχυδρομείο που έχει δηλωθεί από τον καταρτισθέντα εξεταζόμενο, την Βεβαίωση Επιτυχούς Κατάρτισης (βλ. Παράτημα ΙΙΙ της ΥΑ 110581/2025 ΦΕΚ Β 2161).
Σε περίπτωση αποτυχίας στις εξετάσεις, όπως βεβαιώνεται μέσω του ηλεκτρονικού συστήματος εξέτασης (e-exam), οι καταρτισθέντες έχουν δικαίωμα επανεξέτασης μέχρι δύο (2) φορές και εντός 30 ημερών από την πρώτη εξέταση. Το ηλεκτρονικό σύστημα εξέτασης θα επαναλάβει αυτόματα την διαδικασία έως 2 ακόμη αποτυχίες
Εφόσον ο εξεταζόμενος επιτύχει κατά την επανεξέταση, θα του χορηγηθεί η Βεβαίωση Επιτυχούς Κατάρτισης μέσω της ηλεκτρονικής εφαρμογής εξέτασης.
Σε κάθε περίπτωση που οι καταρτισθέντες αποτύχουν στις εξετάσεις και τις τρεις (3) φορές (πρώτη εξέταση και δυνατότητα επανεξέτασης δύο φορές) τότε υποχρεούνται να συμμετάσχουν εκ νέου σε πρόγραμμα υποχρεωτικής κατάρτισης.
Τα αιτήματα παραλαμβάνει και επεξεργάζεται το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών του ΕΦΕΤ.
Το Αρχείο Εγκεκριμένων Φορέων του ΕΦΕΤ τηρείται στη Διεύθυνση Διοικητικών & Οικονομικών Υπηρεσιών του ΕΦΕΤ. Με απόφαση του Δ.Σ. του ΕΦΕΤ, εφόσον διαπιστωθεί μη τήρηση των όρων και προϋποθέσεων της ΥΑ 110581/2025 ΦΕΚ Β 2161, δύναται να επέλθει οριστικός αποκλεισμός του φορέα υλοποίησης προγραμμάτων κατάρτισης από την δυνατότητα υλοποίησης τους.
Ο φορέας υλοποίησης προγραμμάτων κατάρτισης που δεν εγκρίθηκε η εγγραφή του στο Αρχείο Εγκεκριμένων Φορέων του ΕΦΕΤ, θα πρέπει να υποβάλλει νέο αίτημα εγγραφής του.
Η αποστολή του αιτήματος με τα απαιτούμενα δικαιολογητικά λαμβάνει χώρα είκοσι (20) τουλάχιστον ημερολογιακές ημέρες πριν την έναρξη υλοποίησης του προγράμματος. Το αίτημα για την έγκριση υλοποίησης του προγράμματος κατάρτισης για το προσωπικό επιχειρήσεων τροφίμων υποβάλλεται από τον φορέα υλοποίησης σύμφωνα με το προτυποποιημένο έντυπο του Παραρτήματος ΙΙ της ΥΑ 110581/2025 ΦΕΚ Β 2161 και τα απαιτούμενα δικαιολογητικά όπως ορίζονται στο άρθρο 10 της παραπάνω ΥΑ. Τα απαραίτητα δικαιολογητικά που προβλέπονται από τη κείμενη νομοθεσία παρατίθενται αναλυτικά στα πεδία "Αίτηση" και "Τι θα χρειαστείτε" της παρούσας διαδικασίας. Για την υποβολή του αιτήματος έγκρισης υλοποίησης προγράμματος κατάρτισης ο φορέας υλοποίησης λαμβάνει υπ όψη του και τις πληροφορίες στο πεδίο "Προϋποθέσεις" της παρούσας διαδικασίας. Ο φορέας υλοποίησης μπορεί να υποβάλλει τροποποίηση του Πίνακα Καταρτιζομένων μόνο μια (1) φορά και έως έξι (6) εργάσιμες ημέρες πριν την ημέρα έναρξης του προγράμματος, με επισύναψη των απαιτούμενων παραστατικών και πριν την έγκριση του προγράμματος από τον ΕΦΕΤ.
Ο ΕΦΕΤ διενεργεί ελέγχους αξιολόγησης για την διαπίστωση της καλής εκτέλεσης των προγραμμάτων υποχρεωτικής κατάρτισης. Τυχόν παρεκκλίσεις ή/και παραβάσεις ως προς την εκτέλεση των προγραμμάτων κατάρτισης, τις διοικητικές διαδικασίες και τις υποχρεώσεις των φορέων υλοποίησης, των καταρτιζομένων και των εκπαιδευτών αποτυπώνονται στις εκθέσεις ελέγχου αξιολόγησης (βλ. άρθρο 11 της ΥΑ 110581/2025 ΦΕΚ Β 2161). Οι παραβάσεις και οι κυρώσεις που επιβάλλονται περιγράφονται στο άρθρο 12 της ΥΑ 110581/2025 ΦΕΚ Β 2161.
Βλ. πεδία παρούσας διαδικασίας "Προϋποθέσεις" και "Τι θα χρειαστείτε".
Οι καταρτισθέντες συμμετέχουν στις εξετάσεις αξιολόγησης εντός εύλογου χρονικού διαστήματος που καθορίζεται από τον ΕΦΕΤ. Οι εξετάσεις αξιολόγησης διενεργούνται μέσω ηλεκτρονικού συστήματος εξέτασης (e-exam). Το Τμήμα Διαχείρισης Ανθρώπινου Δυναμικού της Διεύθυνσης Διοικητικών & Οικονομικών Υπηρεσιών του ΕΦΕΤ ανοίγει την ηλεκτρονική εφαρμογή του ΟΠΣ-ΕΦΕΤ για την έναρξη των εξετάσεων.
Μετά την υποβολή των απαντήσεων εμφανίζεται μήνυμα "επιτυχής καταχώρηση" και στη συνέχεια εμφανίζεται το αποτέλεσμα της εξέτασης, το οποίο εάν επιθυμεί ο εξεταζόμενος έχει την δυνατότητα να εκτυπώσει.
Η βεβαίωση επιτυχούς κατάρτισης έχει πενταετή ισχύ. Μετά τη λήξη ισχύος της βεβαίωσης ο ενδιαφερόμενος πρέπει να παρακολουθήσει εκ νέου πρόγραμμα υποχρεωτικής κατάρτισης και να υποβληθεί σε εξετάσεις αξιολόγησης. Για την επανέκδοση της βεβαιώσεων επιτυχούς κατάρτισης προβλέπεται χρηματικό ποσό 10 ευρώ (10 €) και καταβάλλεται στον ΕΦΕΤ από κάθε ενδιαφερόμενο.
Το ηλεκτρονικό σύστημα εξέτασης επαναλαμβάνει αυτόματα την διαδικασία εξέτασης για δύο (2) ακόμη αποτυχίες.
Αίτημα εγγραφής Φορέα Προγραμμάτων Κατάρτισης
Εισήγηση Διεύθυνσης Διοικητικών & Οικονομικών Υπηρεσιών
Έκδοση Απόφασης ΔΣ του ΕΦΕΤ έγκρισης εγγραφής φορέων υλοποίησης προγραμμάτων κατάρτισης
Έγκριση Εγγραφής Φορέα στο Αρχείο Εγκεκριμένων Φορέων του ΕΦΕΤ
Μη έγκριση εγγραφής Φορέα στο Αρχείο Εγκεκριμένων Φορέων του ΕΦΕΤ
Έλεγχος Πληρότητας Αιτήματος - Έγκριση ή Μη Υλοποίησης Προγράμματος Κατάρτισης
Έγκριση Υλοποίησης Προγράμματος Κατάρτισης
Μη Έγκριση Υλοποίησης Προγράμματος Κατάρτισης
Αποστολή Δικαιολογητικών Ολοκλήρωσης Προγράμματος
Έλεγχος Εντύπων Λήξης Προγράμματος - Χορήγηση Δικαιώματος Εξετάσεων
Διαδικασία Εξετάσεων και Ενημέρωση Αποτελεσμάτων
Επιτυχής Εξέταση Αξιολόγησης - Χορήγηση Βεβαίωσης Επιτυχούς Κατάρτισης
Αποτυχία Εξέτασης Αξιολόγησης - Επανεξέταση
Επιτυχής Επανεξέταση Αξιολόγησης - Χορήγηση Βεβαίωσης Επιτυχούς Κατάρτισης
Αποτυχία Επανεξέτασης Αξιολόγησης - Συμμετοχή σε Νέο Πρόγραμμα Κατάρτισης
Διαδικτυακή πύλη ΕΦΕΤ: Επιχειρήσεις Τροφίμων - Εκπαίδευση προσωπικού επιχειρήσεων
Σύνδεσμος Ηλεκτρονικής Επικοινωνίας ΕΦΕΤ